CELEX: 62014TN0449
Language: sk
Date: 2014-06-17 00:00:00
Title: Vec T-449/14: Žaloba podaná 17. júna 2014 – Nexans France a Nexans/Komisia

25.8.2014   
            
            
               SK
            
            
               Úradný vestník Európskej únie
            
            
               C 282/49
            
         Žaloba podaná 17. júna 2014 – Nexans France a Nexans/Komisia
   (Vec T-449/14)
   2014/C 282/63
   Jazyk konania: angličtina
   
      Účastníci konania
   
   
      Žalobkyne: Nexans France (Clichy, Francúzsko) a Nexans SA (Paríž, Francúzsko) (v zastúpení: M. Powell, solicitor, G. Forwood, barrister, a A. Rogers, solicitor)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               zrušil rozhodnutie Komisie C (2014) 2139 final z 2. apríla 2014 týkajúce sa konania o uplatnení článku 101 ZFEÚ a článku 53 EHP (vec AT.39610 – elektrické káble, ďalej len „rozhodnutie“),
            
         
               —
            
            
               zrušil rozhodnutie v rozsahu, v akom sa Nexans France údajne podieľala na porušení pred 22. februárom 2001,
            
         
               —
            
            
               znížil pokuty uložené žalobkyniam o tú časť, ktorá zodpovedá kratšiemu trvaniu a nižšej závažnosti, a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri žalobné dôvody.
   
               1.
            
            
               Prvý žalobný dôvod založený na tom, že Komisia svojím konaním – odobratím niektorých údajov v rámci neohlásenej inšpekcie v priestoroch spoločnosti Nexans France – prekročila rámec svojich právomocí, ktoré jej stanovuje nariadenie č. 1/2003, a porušila právo žalobkýň na ochranu súkromia.
            
         
               2.
            
            
               Druhý žalobný dôvod založený na pochybení Komisie pri určení dĺžky trvania porušenia.
            
         
               3.
            
            
               Tretí žalobný dôvod založený na tom, že sa Komisia dopustila nesprávneho právneho posúdenia, keď nezohľadnila, že sa porušenie údajne neuplatňovalo a že nemalo vplyv na spotrebiteľov, ako ani dostatočne neodôvodnila svoje rozhodnutie a porušila zásadu rovnakého zaobchádzania.